da sv da pt da da da da sv da da da da da nn da en de da da da da it da da da sv da da da ro da id da pt da da da da sv da da da da da nn da en de da da da da it da da da sv da da da ro da da da da da da da da da da da da da da da da da da da da da da da da et da et da da da da da da da nb da sv da ca da en da pt da da da nn da da en et da it da da da
Hvad er tvangsarv? | MinAdvokat
Ring tlf. 8618 6846 (kl. 9-16)
Hvem er tvangsarvinger? Hvad udgør tvangsarven i Danmark? Hvad gør du, hvis dit barn skal arve mindst muligt?
Dine tvangsarvinger er i følge arveloven din ægtefælle samt dine livsarvinger.
Din ægtefælles arveret bortfalder, når der er bevilget en separation eller skilsmisse.
Er du ugift og barnløs, har du ingen tvangsarvinger og kan frit oprette et testamente, hvor alt, der falder i arv efter dig skal tilfalde eksempelvis dine nevøer og niecer.
Hvad er tvangsarvens størrelse?
Såfremt du har tvangsarvinger, skal de (sammenlagt) arve mindst 25% af nettoformuen i dit dødsbo. Har du både ægtefælle og børn, får de hver især halvdelen af tvangsarven, dvs. 12,5 % til din ægtefælle og 12,5% i alt til dine børn.
Efterlader du dig eksempelvis 1.200.000 kr., vil tvangsarven udgøre 300.000 kr.
Tvangsarv må ikke forveksles med den ”legale arv”, som er den standard-arvelod efter arveloven, som arvingerne modtager, hvis der ikke er oprettet et testamente. Tvangsarven er ¼ af den legale arv.
Kan man gøre børnene eller ægtefællen arveløs?
Når man er tvangsarving, kan man ikke gøres arveløs. Skal en tvangsarving ikke arve noget som helst, skal du sørge for ikke at eje noget ved din død.
En tvangsarving kan også gøres arveløs, hvis tvangsarvingen selv ønsker at underskrive et egentligt arveafkald.
Derudover gælder der en social beskyttelsesregel for din efterlevende ægtefælle om, at han/hun har ret til at udtage så meget af boet, at værdien heraf sammenlagt med ægtefællens egen boslod, arvelod og særeje udgør 820.000 kr. hvis du dør i 2022 (beløbet pristalsreguleres årligt). Denne regel om ægtefælleudlæg/sup­pleringsarv ”trumfer” dine børns ret til tvangsarv, således at de i givet fald risikerer ikke at arve noget.
I 2023 udgår beløbet om ægtefælleudlæg kr. 850.000.
Hvis et eller flere af børnene skal arve mindst muligt
Du kan med et testamente bestemme, at et eller flere af børnene skal arve mindst muligt, dvs. deres tvangsarv. Såfremt du er gift og I har almindeligt formuefællesskab, vil et sådant testamente i sig selv medføre, at din ægtefælle vil kunne sidde tilbage med 15/16 (93,75%) af den samlede nettop
Såfremt du efterlader dig en større millionformue, kan du også bestemme, at børnene maksimalt skal arve 1.000.000 kr. efter dig, uanset at tvangsarven ellers ville have været et større beløb. Denne ”millionbegrænsning” af tvangsarven pristalsreguleres hvert år og udgør i 2022 1.360.000 kr.
I 2023 udgår millionbegrænsningen kr. 1.410.000.
Hvis du/I ønsker, at et eller flere af børnene skal arve mindst muligt, kan du/I oplyse mere om dette i spørgeskemaet om testamenter. (link til spørgeskema)
Se også artiklen om beskæring af børnenes arv til tvangsarv.
Hvis du er i tvivl, om hvem der arver dig, eller hvis du blot ønsker advokatens råd i din familiesituation, kan du prøve vores gratis arvetest her.
Læs mere om tvangsarv
Hvordan kan man udelukke særbørn fra at arve?
Overvej dette, før du giver alt til din ægtefælle!
Advokat med speciale i familie- og arveret.
Ryesgade 31, 8000 Aarhus C
Test selv: Hvem arver dig?